*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*31. számú előterjesztés*

Bátaszék Város Önkormányzata Képviselő-testületének 2024. február 14-én,

16.00 órakor megtartandó ülésére

*a Mentha Aquatica Kft.-vel, vérszállításra kötendő szerződés*

*II. módosítása*

|  |
| --- |
| **Előterjesztő:** Dr. Bozsolik Róbert polgármester**Készítette:** Takaróné dr. Mihó Beatrix mb.hatósági irodavezető **Törvényességi ellenőrzést végezte:** Dr. Firle-Paksi Anna aljegyző**Tárgyalja:** Pénzügyi és Gazdasági Bizottság: 2024.02.13.Szociális Bizottság 2024.02.13. |

**Tisztelt Képviselő-testület!**

Bátaszék Város Önkormányzat Képviselő-testülete a 292/2015. (XII.16.) önkormányzati határozatával hagyta jóvá a Mentha Aquatica Kft.-vel 2015. december 23. napján megkötött vállalkozási szerződést. A szerződést a felek, a bátaszéki háziorvosi rendelőkből történő vérszállításra kötötték (a Vállalkozó a betegektől levett vért szállítja el Bátaszékről Szekszárdra, heti két alkalommal) 2016. december 31. napjáig. A vállalkozási szerződés hatályát a Felek határozatlan időre módosították (a szerződés I. módosítását Bátaszék Város Önkormányzat Képviselő-testülete 32/2017. (II.15) önkormányzati határozatával hagyta jóvá.)

A vállalkozási szerződés 5. pontja határozza meg a feladat elvégzéséért járó díjazást, mely értelmében „ Megbízó a Vállalkozónak … - **alkalmanként 40 km figyelembevételével- bruttó 254 Ft/km díjat fizet”**

Mészáros Vilmosné a Mentha Aquatica Kft. ügyvezetője 2024. február 2-án érkezett kérelmében (1. sz. melléklet) kérte a díj emelését, hivatkozva arra, hogy díjemelésre 2016 óta nem került sor. Mindezekre figyelemmel az elmúlt évi inflációt meghaladó díjemelésre teszünk javaslatot, így a **bruttó 310 Ft/km** díj meghatározásával és a szerződés ugyanezen pontjának kiegészítésével - a díj évente a KSH által közzétett évi infláció mértékével emelkedjen 2025. január 1. napjától – javasoljuk a szerződés II. sz. módosításának jóváhagyását.

**H a t á r o z a t i j a v a s l a t :**

**a Mentha Aquatica Kft. –vel, vérszállításra kötendő szerződésII. módosítására**

Bátaszék Város Önkormányzatának Képviselő-testülete

1. a 292/2015.(XII.16.) önkormányzati határozatával jóváhagyott és a Mentha Aquatica Kft.-vel (7140 Bátaszék, Lajvér u. 48., képviseli: Mészáros Vilmosné) kötött vérszállításra vonatkozó vállalkozási szerződés 5. pontját az alábbiak szerint módosítja:

*„5. A Megbízó a Vállalkozónak a feladat elvégzéséért- alkalmanként 40 km figyelembevételével - 2024. március 1. napjától bruttó 310 Ft/km díjat fizet, havi kifizetéssel. Az adott hónapra vonatkozó díj kifizetése a következő hónap 10. napjáig esedékes, a Vállalkozó által kiállított számla ellenében. A vállalkozói díj mértéke 2025. január 1-jétől évente, a KSH által közzétett évi infláció mértékével emelkedik.”*

1. felhatalmazza a város polgármesterét a vállalkozói szerződés módosításának aláírására.

*Határidő:* 2024.02.29.

*Felelős:* Dr. Bozsolik Róbert polgármester

 (a szerződés aláírásáért)

*Határozatról értesül:* Mentha Aquatica Kft.

Bátaszéki KÖH pénzügyi iroda

 irattár

**Vállalkozási szerződés II. MÓDOSÍTÁSA[[1]](#footnote-1)**

mely létrejött egyrészről **Bátaszék Város Önkormányzata** (7140 Bátaszék, Szabadság u. 4., képviseli: Dr. Bozsolik Róbert polgármester), mint megbízó (a továbbiakban: Megbízó)

másrészről **Mentha Aquatica Kft.** (7140 Bátaszék, Lajvér u. 48., képviseli: Mészáros Vilmosné ügyvezető), mint vállalkozó (a továbbiakban: Vállalkozó) között az alulírott napon és helyen, az alábbi feltételek szerint:

**I. Előzmények**

Felek 2015. december 23. napján vállalkozási szerződést kötöttek vérszállításra a bátaszéki háziorvosi rendelőkből, melyet Bátaszék Város Önkormányzatának Képviselő-testülete a 292/2015.(XII.16.) önkormányzati határozatával hagyott jóvá. Ezen szerződést felek *2024. március 1-jével* az alábbiak szerint módosítják:

**II. Módosítások**

1. Az eredeti szerződés 5. pontja az alábbiak szerint módosul:

*„5. A Megbízó a Vállalkozónak a feladat elvégzéséért - alkalmanként 40 km figyelembevételével – 2024. március 1. napjától bruttó 310 Ft/km díjat fizet, havi kifizetéssel. Az adott hónapra vonatkozó díj kifizetése a következő hónap 10. napjáig esedékes, a Vállalkozó által kiállított számla ellenében.*

*A vállalkozói díj mértéke 2025. január 1-jétől évente, a KSH által közzétett évi infláció mértékével emelkedik.”*

2. Az eredeti szerződés módosítással nem érintett részei változatlan formában hatályban maradnak.

Jelen szerződést a felek - mint akaratukkal mindenben megegyezőt - elolvasás és közös értelmezés után helybenhagyólag, 4 eredeti példányban aláírták.

Bátaszék, 2024. február

 **Dr. Bozsolik Róbert Mészáros Vilmosné**

 polgármester ügyvezető

 Bátaszék Város Önkormányzat Mentha Aquatica Kft.

Jogilag ellenjegyzem: Pénzügyileg ellenjegyzem:

Dr. Firle-Paksi Anna Tóthné Lelkes Erika

 aljegyző pénzügyi irodavezető

1. a szerződés módosítást Bátaszék Város Önkormányzatának Képviselő-testülete a /2024.(II.14.) önk.-i határozatával hagyta jóvá. [↑](#footnote-ref-1)